Svarbus teisinis pranešimas

|

32002L0069

2002 m. liepos 30 d. Komisijos direktyva 2002/69/EB, nustatanti ėminių ėmimo ir analizės metodus vykdant oficialią dioksinų kontrolę ir nustatant dioksinų tipo PCB koncentraciją maisto produktuoseTekstas svarbus EEE.

Oficialusis leidinys L 209 , 06/08/2002 p. 0005 - 0014 CS.ES skyrius 13 tomas 29 p. 525  - 534 ET.ES skyrius 13 tomas 29 p. 525  - 534 HU.ES skyrius 13 tomas 29 p. 525  - 534 LT.ES skyrius 13 tomas 29 p. 525  - 534 LV.ES skyrius 13 tomas 29 p. 525  - 534 MT.ES skyrius 13 tomas 29 p. 525  - 534 PL.ES skyrius 13 tomas 29 p. 525  - 534 SK.ES skyrius 13 tomas 29 p. 525  - 534 SL.ES skyrius 13 tomas 29 p. 525  - 534

		Komisijos Direktyva 2002/69/EB2002 m. liepos 30 d.nustatanti ėminių ėmimo ir analizės metodus vykdant oficialią dioksinų kontrolę ir nustatant dioksinų tipo PCB koncentraciją maisto produktuose(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1985 m. gruodžio 20 d. Tarybos direktyvą 85/591/EEB dėl Bendrijos bandinių ėmimo ir analizės metodų įvedimo vykdant žmonėms vartoti skirtų maisto produktų monitoringą [1], ypač į jos 1 ir 4 straipsnius,kadangi:(1) Komisijos reglamentas (EB) Nr. 466/2001 [2] su paskutiniais pakeitimais, padarytais Reglamentu (EB) Nr. 563/2002 [3], ir pakeitimais, padarytais Tarybos reglamentu (EB) Nr. 2375/2001 [4], nustato didžiausius leistinus dioksinų ir furanų tam tikruose maisto produktuose kiekius.(2) 1989 m. birželio 14 d. Tarybos direktyva 89/397/EEB dėl oficialios maisto produktų kontrolės [5] nustato bendruosius maisto produktų kontrolės vykdymo principus. 1993 m. spalio 29 d. Tarybos direktyva 93/99/EEB dėl papildomų oficialios maisto produktų kontrolės priemonių [6] įdiegia kokybės standartų sistemą, skirtą laboratorijoms, kurias valstybės narės įpareigojo vykdyti oficialią maisto produktų kontrolę.(3) Direktyva 85/591/EEB nustatė bendruosius ėminių ėmimo ir analizės metodų kriterijus. Tačiau kartais būtina nustatyti konkretesnius kriterijus ir (arba) reikalavimus, kuriuos turėtų atitikti analizės metodas, norint užtikrinti, kad laboratorijos taikytų panašaus veiksmingumo analizės metodus.(4) Nuostatos dėl ėminių ėmimo ir analizės metodų yra sukurtos remiantis dabartinėmis žiniomis ir gali būti tikslinamos atsižvelgiant į mokslo ir technikos žinių raidą.(5) Šioje direktyvoje išdėstytos nuostatos, siekiant įgyvendinti Reglamentą (EB) Nr. 466/2001, taikomos tik dioksinų ir dioksinų tipo PCB ėminių ėmimo ir analizės metodams ir nesusijusios su ėminių ėmimo strategija, lygmeniu ir dažniu, apibrėžtais1996 m. balandžio 29 d. Tarybos direktyvos 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių, panaikinančios Direktyvas 85/358/EEB ir 86/469/EEB bei Sprendimus 89/187/EEB ir 91/664/EEB [7], III ir IV prieduose. Jos nenagrinėja tikslinio ėminių ėmimo kriterijų, nustatytų 1998 m. vasario 23 d. Komisijos sprendimu 98/179/EB, nustatančiu išsamias mėginių, skirtų tam tikrų medžiagų ir jų likučių gyvuose gyvūnuose ir gyvūninės kilmės produktuose monitoringui vykdyti, oficialaus ėmimo taisykles [8].(6) Renkant išsamius ir patikimus duomenis apie dioksinų tipo PCB buvimą maisto produktuose, turėtų būti laikomasi aktyvios strategijos. Todėl turėtų būti nustatyti reikalavimai analizės metodams, kurie turi būti taikomi maisto produktuose nustatant dioksinų tipo PCB.(7) Ėminiams, turintiems didelę dioksinų koncentraciją, atrinkti galėtų būti taikomas analize pagrįstas patikros metodas, kurio tinkamumas būtų patvirtintas ir plačiai pripažintas. Reikia, kad dioksinų koncentracija šiuose ėminiuose būtų nustatyta patvirtinamuoju analizės metodu. Todėl tikslinga nustatyti griežtus reikalavimus patvirtinamiesiems analizės metodams ir minimalius reikalavimus patikros metodui.(8) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisValstybės narės užtikrina, kad ėminiai, skirti oficialiai dioksinų bei furanų koncentracijos kontrolei ir dioksinų tipo PCB nustatyti maisto produktuose, būtų imami taikant I priede aprašytus metodus.2 straipsnisValstybės narės užtikrinta, kad ėminių ruošimas ir analizės metodai, taikomi vykdant oficialią dioksinų bei furanų koncentracijos kontrolę ir nustatant dioksinų tipo PCB koncentraciją maisto produktuose, atitiktų II priede aprašytus kriterijus.3 straipsnisValstybės narės priima įstatymus ir kitus teisės aktus, kurie, įsigalioję iki 2003 m. vasario 28 d., įgyvendina šią direktyvą. Apie tai jos nedelsdamos praneša Komisijai.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.4 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.5 straipsnisŠi direktyva skirta valstybėms narėms.Priimta Briuselyje, 2002 m. liepos 30 d.Komisijos varduDavid ByrneKomisijos narys[1] OL L 372, 1985 12 31, p. 50.[2] OL L 77, 2001 3 6, p. 1.[3] OL L 86, 2002 4 3, p. 5.[4] OL L 321, 2001 12 6, p. 1.[5] OL L 186, 1989 6 30, p. 23.[6] OL L 290, 1993 11 24, p. 14.[7] OL L 125, 1996 5 23, p. 10.[8] OL L 65, 1998 3 5, p. 31.--------------------------------------------------I PRIEDASĖMINIŲ ĖMIMO METODAI VYKDANT OFICIALIĄ DIOKSINŲ (PCDD/PCDF) KONCENTRACIJOS KONTROLĘ IR NUSTATANT DIOKSINŲ TIPO PCB KONCENTRACIJĄ TAM TIKRUOSE MAISTO PRODUKTUOSE1. Tikslas ir taikymo sritisVartojamos santrumpos: T = tetra; Pe = penta; Hx = heksa; Hp = hepta; O = okta; CDD = chlordibenzodioksinas; CDF = chlordibenzofuranas; CB = chlorbifenilas.[1] koncentracijai nustatyti, imami pagal toliau aprašytus metodus. Taip gauti jungtiniai ėminiai laikomi reprezentatyviais siuntų arba siuntų dalių, iš kurių jie yra paimti, ėminiais. Pagal gautas laboratorinių ėminių koncentracijos vertes daroma išvada, ar jos atitinka Komisijos reglamente (EB) Nr. 466/2001 nustatytas didžiausias leistinas tam tikrų maisto produktuose esančių nepageidaujamų priemaišų koncentracijos vertes.2. Sąvokų apibrėžimaiSiunta — tai identifikuojamas kiekis vienu metu pristatytų maisto produktų, turinčių, kaip nustato pareigūnas, bendrų savybių, pvz., vienodą kilmę, rūšį, pakuotės tipą, tą patį pakuotoją, siuntėją arba vienodus žymenis. Jei tai žuvis ar žuvininkystės produktai, žuvis yra panašaus dydžio.Siuntos dalis — tai nustatyta siuntos dalis, kuriai turi būti taikomas ėminių ėmimo metodas. Kiekviena siuntos dalis turi būti fiziškai atskira ir identifikuojama.Pavienis ėminys — tai medžiagos, paimtos iš siuntos arba siuntos dalies vienos vietos, kiekis.Jungtinis ėminys — tai visų siuntos arba siuntos dalies pavienių ėminių suminis kiekis.Laboratorinis ėminys — tai laboratorijai skirta reprezentatyvi jungtinio ėminio dalis (kiekis).3. Bendrosios nuostatos3.1. PersonalasĖminius ima turintis leidimą tai daryti asmuo, kaip nustato valstybės narės.3.2. Medžiaga, iš kurios reikia imti ėminiusIš kiekvienos tirtinos siuntos ėminiai imami atskirai.3.3. Būtinos atsargumo priemonėsImant ir ruošiant laboratorinius ėminius, būtina laikytis atsargumo priemonių, siekiant išvengti bet kokių pokyčių, kurie vėliau galėtų pakeisti dioksinų ir dioksinų tipo PCB koncentraciją, neigiamai veiktų analizinį nustatymą arba dėl kurių jungtiniai ėminiai taptų nereprezentatyvūs.3.4. Pavieniai ėminiaiPavieniai ėminiai turėtų būti imami, kiek tai įmanoma, iš įvairių siuntos arba siuntos dalies vietų. Nukrypimai nuo šios metodikos turi būti užrašyti ataskaitoje, numatytoje 3.8 punkte.3.5. Jungtinio ėminio ruošimasJungtinis ėminys sudaromas sujungiant visus pavienius ėminius. Jo masė turi būti bent 1 kg, išskyrus kai tai neįmanoma, pvz., kai ėminį sudaro viena pakuotė.3.6. Jungtinių ėminių padalijimas į laboratorinius ėminius vykdymo, gynybos ir arbitražo tikslamsLaboratoriniai ėminiai sprendimų vykdymo priežiūros, prekybos (gynybos) ir arbitražo tikslams imami iš homogenizuoto ėminio, jei tai neprieštarauja valstybių narių ėminių ėmimo taisyklėms. Laboratorinio ėminio, skirto vykdymui, turi pakakti bent dviem lygiagrečioms analizėms.3.7. Jungtinių ir laboratorinių mėginių pakavimas ir vežimasKiekvienas jungtinis ir laboratorinis ėminys dedamas į švarią, iš inertiškos medžiagos pagamintą talpyklą, tinkamai apsaugančią nuo užteršimo, analitės praradimo dėl adsorbcijos ant vidinių sienelių ir pakenkimo vežant. Reikia laikytis visų atsargumo priemonių, kad būtų išvengta bet kokio jungtinio ir laboratorinio ėminio sudėties pokyčio, galinčio pasitaikyti vežant arba laikant.3.8. Jungtinių ir laboratorinių ėminių plombavimas ir ženklinimasKiekvienas oficialiai kontrolei paimtas ėminys plombuojamas jo ėmimo vietoje ir ženklinamas laikantis valstybių narių taisyklių. Kiekvienas ėminių ėmimas turi būti registruojamas, kad būtų galima vienareikšmiškai nustatyti siuntos tapatybę ir žinoti ėminio paėmimo datą bei vietą, ir kita informaciją, galinčią padėti analizę darančiam asmeniui.4. Ėminių ėmimo schemosTaikomas ėminių ėmimo metodas turi užtikrinti, kad jungtinis ėminys atitiktų kontroliuojamą siuntą.Pavienių ėminių skaičiusJei tai pienas ir aliejai, apie kuriuos galima daryti prielaidą, kad aptariamos priemaišos siuntoje pasiskirsto tolygiai, iš vienos siuntos pakanka paimti tris pavienius ėminius, kurie sudaro jungtinį ėminį. Turi būti nurodomas siuntos numeris. Kitų produktų vienos siuntos pavienių ėminių mažiausias skaičius pateiktas 1 lentelėje.Jungtinio ėminio, sujungiančio visus pavienius ėminius, masė turi būti bent 1 kg (žr. 3.5 punktą). Pavienių ėminių masė turi būti panaši. Pavienio ėminio masė turėtų būti bent 100 gramų. Pavienio ėminio masė priklauso nuo siuntos dalelių dydžio. Nukrypimai nuo šios metodikos turi būti užrašyti ataskaitoje, numatytoje 3.8 punkte pagal 1997 m. spalio 27 d. Komisijos sprendimą 97/747/EB, nustatantį ėminių ėmimo lygmenį ir dažnį, numatytus Tarybos direktyva 96/23/EB dėl kai kurių medžiagų ir jų likučių gyvūninės kilmės produktuose monitoringo [2], vištų kiaušinių ėminio dydis yra bent 12 kiaušinių (nepakuotų siuntų, taip pat siuntų, sudarytų iš atskirų pakuočių, žr. 1 ir 2 lenteles).1 LENTELĖMažiausias iš vienos siuntos imamų pavienių ėminių skaičiusSiuntos masė (kg) | Mažiausias imamų pavienių ėminių skaičius |< 50 | 3 |50–500 | 5 |> 500 | 10 |Jei siuntą sudaro atskiros pakuotės, pakuočių skaičius jungtiniam ėminiui sudaryti pateiktas 2 lentelėje.2 LENTELĖPakuočių (pavienių ėminių), imamų jungtiniam ėminiui sudaryti, skaičius, jei siuntą sudaro atskiros pakuotėsPakuočių arba vienetų skaičius siuntoje | Imamų pakuočių arba vienetų skaičius |1–25 | 1 pakuotė arba vienetas |26–100 | apie 5 %, mažiausiai 2 pakuotės arba vienetai |> 100 | apie 5 %, ne daugiau kaip 10 pakuočių arba vienetų |5. Siuntos arba siuntos dalies atitiktis specifikacijaiLaboratorinį ėminį, skirtą vykdymui, kontrolinė laboratorija analizuoja, darydama du lygiagrečius nustatymus, jei pirmos analizės rezultatas yra mažiau kaip 20 % mažesnis arba didesnis nei didžiausia leistina koncentracija, ir apskaičiuoja rezultatų vidurkį. Siunta priimama, jei pirmos analizės rezultatas yra daugiau kaip 20 % mažesnis nei didžiausia leistina koncentracija arba, prireikus daroma lygiagreti analizė, jei vidurkis atitinka didžiausią leistiną koncentraciją, kaip nustato Reglamentas (EB) Nr. 466/2001.[1] [2] OL L 303, 1997 11 6, p. 12.--------------------------------------------------II PRIEDASĖMINIŲ RUOŠIMAS IR ANALIZĖS, DAROMOS ATLIEKANT OFICIALIĄ DIOKSINŲ (PCDD/PCDF) KONCENTRACIJOS KONTROLĘ IR NUSTATANT DIOKSINŲ TIPO PCB TAM TIKRUOSE MAISTO PRODUKTUOSE, METODŲ REIKALAVIMAI1. Tikslas ir taikymo sritisŠie reikalavimai turėtų būti taikomi, jei maisto produktai analizuojami vykdant oficialią dioksinų (polichlorintų dibenzo-p-dioksinų (PCDD) ir polichlorintų dibenzofuranų (PCDF) kontrolę ir dioksinų tipo PCB nustatymą.Dioksinų buvimui maisto produktuose kontroliuoti galima įgyvendinti strategiją, kuri pagrįsta ėminių patikros metodu, siekiant atrinkti tuos ėminius, kuriuose dioksinų ir dioksinų tipo PCB koncentracija būtų 30–40 % mažesnė arba didesnė nei tiriamos koncentracijos vertė. Dioksinų koncentracija ėminiuose, turinčiuose didelį jų kiekį, turi būti nustatyta (patvirtinta) patvirtinamuoju metodu.Patikros metodai — tai metodai, taikomi nustatyti tiriamos koncentracijos dioksinų ir dioksinų tipo PCB buvimą. Šių metodų ėminių analizės našumas yra didelis ir jie taikomi dideliam skaičiui ėminių atsijoti nustatant teigiamus ėminius. Jie yra specialiai skirti tam, kad būtų išvengta klaidingų ir neigiamų rezultatų.Patvirtinamieji metodai — tai metodai, suteikiantys visą arba papildomą informaciją, padedančią vienareikšmiškai identifikuoti ir kiekybiškai nustatyti tiriamos koncentracijos dioksinus ir dioksinų tipo PCB.2. PagrindimasKadangi aplinkos ir biologiniuose ėminiuose (įskaitant maisto produktų ėminius) paprastai yra sudėtingų įvairių giminingų dioksinų mišinių, rizikos įvertinimui palengvinti buvo sukurta Toksiškumo ekvivalentiškumo faktorių (TEF) sąvoka. Šios TEF vertės yra nustatytos norint į 2,3,7,8-padėtį pakeistų PCDD bei PCDF ir visai neseniai — dioksinų tipo aktyvumą turinčių kai kurių ne į orto-padėtį ir į orto-padėtį monochlorintų PCB mišinių koncentraciją išreikšti 2,3,7,8-TCDD toksiškumo ekvivalentais (TEQ) (žr. I priedo 1 išnašą).Atskirų cheminių medžiagų koncentracija konkrečiame ėminyje yra dauginama iš jų atitinkamo TEF ir sandaugos, po to jos sudedamos suminei dioksinų tipo junginių koncentracijai, išreikštai kaip TEQ, gauti.Pagal "viršutinio ribinio įverčio" koncepciją kiekvieno kiekybiškai neįvertinto giminingo junginio indėlis į TEQ yra prilyginamas kiekybinio nustatymo ribinei vertei.Pagal "apatininio ribinio įverčio" koncepciją kiekvieno kiekybiškai neįvertinto giminingo junginio indėlis į TEQ prilyginamas nuliui.Pagal "vidurinio ribinio įverčio" koncepciją kiekvieno kiekybiškai neįvertinto giminingo junginio indėlis į TEQ prilyginamas pusei kiekybinio nustatymo ribinės vertės.3. Kokybės užtikrinimo reikalavimai ruošiant ėminius- Turi būti imtasi priemonių išvengti teršalų pernešimo vykdant kiekvieną taikomos ėminių ėmimo ir analizės metodikos stadiją.- Ėminiai turi būti laikomi ir vežami talpyklose iš stiklo, aliuminio, polipropileno arba polietileno. Iš ėminių talpyklos turi būti pašalinti popieriaus dulkių pėdsakai. Stiklo indai turėtų būti plaunami tirpikliais prieš tai patikrintais dėl dioksinų buvimo.- Ėminiai turi būti laikomi ir vežami taip, kad maisto produktas išliktų vientisas.- Jei reikia, kiekvieną laboratorinį ėminį smulkiai sumalkite ir gerai išmaišykite, taikydami tokį procesą, kuris pasirodytų tinkamas ėminiui visiškai homogenizuoti (pvz., sumalkite sijoti per 1 mm sietą); jei ėminiuose daug drėgmės, prieš malimą jie turi būti išdžiovinti.- Darykite tuščiąjį analizės bandymą, įvykdydami viską pagal analizės metodiką nededami ėminio.- Ekstrakcijai naudojamo ėminio masės turi pakakti jautrio reikalavimams įvykdyti.- Yra daug gana gerų konkrečių ėminių ruošimo metodikų, kurias galima taikyti nagrinėjamiems produktams. Metodikos turi būti patvirtintos lakantis tarptautinių priimtų rekomendacijų.4. Reikalavimai laboratorijoms- Laboratorijos parodo metodo tinkamumą tiriamų koncentracijos verčių, pvz., 0,5, 1 ir 2 kartus didesnių nei tiriama koncentracija, intervalui esant priimtinam pakartotinės analizės variacijos koeficientui. Apie priimtinumo kriterijų detales žr. 5 punkte.- Patvirtinamojo metodo kiekybinio apskaičiavimo ribinė vertė neturėtų būti didesnė už vieną penktąją tiriamos koncentracijos vertės, kad galima būtų užtikrinti variacijos koeficientų priimtinumą tiriamos koncentracijos intervale.- Vidinės kokybės kontrolės priemonėms įgyvendinti reguliariai turėtų būti daroma tuščiųjų ir analite sodrintų ėminių bandymai arba kontrolinių ėminių (geriau, jei įmanoma, sertifikuotos pamatinės medžiagos) analizė.- Geriausias būdas įrodyti gebėjimą daryti konkrečias analizes — sėkmingai dalyvauti laboratorijos kvalifikaciją įvertinančiuose tarplaboratoriniuose tyrimuose. Tačiau sėkmingas dalyvavimas, pvz., dirvožemio arba nuotekų ėminių, tarplaboratoriniuose tyrimuose nebūtinai patvirtina gebėjimą analizuoti mažesnio užterštumo lygio maisto produktų arba pašarų ėminius. Todėl privaloma nuolat dalyvauti tarplaboratoriniuose tyrimuose nustatant dioksinų ir dioksinų tipo PCB koncentraciją atitinkamų pašarų (maisto produktų) matricose.- Laikantis Direktyvos 93/99/EEB nuostatų, laboratorijas turi akredituoti patvirtinta institucija, veikianti pagal ISO Vadovą 58, siekiant užtikrinti, kad laboratorijos taikytų analizės kokybės garantiją. Laboratorijos turi būti akredituotos pagal ISO/IEB/17025:1999 standartą.5. Reikalavimai, kuriuos turi atitikti dioksinų ir dioksinų tipo PCB analizės metodasPagrindiniai analizės metodų priimtinumo reikalavimai:- Didelis jautris ir mažos aptikimo ribos. PCDD ir PCDF aptinkamas kiekis turi būti pikogramo TEQ (10-12 g) eilės dėl ypatingo kai kurių iš šių junginių toksiškumo. inoma, kad PCB koncentracija būna didesnė nei PCDD ir PCDF junginių. Didesnei daliai PCB giminingų junginių pakanka nanogramo (10-9 g) eilės jautrio. Tačiau nustatant labiau toksiškus dioksinų tipo PCB giminingus junginius (ypač ne į orto-padėtį pakeistus giminingus junginius), turi būti pasiektas jautris, atitinkantis PCDD ir PCDF junginių nustatymo jautrį.- Didelis selektyvumas (specifiškumas). Reikia atskirti PCDD, PCDF ir dioksinų tipo PCB nuo didelio skaičiaus kitų kartu ekstrahuojamų ir galbūt analizei trukdančių junginių, kurių koncentracija gali būti keliomis eilėmis didesnė nei tiriamų analičių. Taikant dujų chromatografijos/masių spektrometrijos (GC/MS) metodus, būtina atskirti įvairius giminingus junginius, pvz., toksiškus (pvz., septyniolika į 2,3,7,8-padėtį pakeistų PCDD bei PCDF junginių ir dioksinų tipo PCB) ir kitus giminingus junginius. Biologiniais tyrimais taip pat turi būti įmanoma selektyviai nustatyti TEQ vertes, kaip PCDD, PCDF ir dioksinų tipo PCB junginių suminį kiekį.- Didelis tikslumas (tikrumas ir preciziškumas). Turi būti nustatytas patikimas tikrosios koncentracijos ėminyje įvertis. Didelis tikslumas (matavimo tikslumas: matavimo rezultato ir tikrosios arba priskirtosios matavimo vertės turi beveik sutapti) yra būtinas siekiant išvengti ėminio analizės rezultato atmetimo dėl menko TEQ įverčio patikimumo. Tikslumas išreiškiamas kaip tikrumas (išmatuotos vidutinės analitės koncentracijos sertifikuotoje medžiagoje vertės ir analitės koncentracijos sertifikuotos vertės skirtumas, išreikštas šios vertės procentine dalimi) ir kaip preciziškumas (preciziškumas paprastai apskaičiuojamas kaip standartinis nuokrypis, įskaitant pakartojamumą ir atkuriamumą, ir rodo kelis kartus nustatytomis sąlygomis taikyto eksperimentinio metodo rezultatų panašumą).Patikros metodais gali būti biologiniai tyrimai ir GC/MS metodai; patvirtinamieji metodai — didelės skiriamosios gebos dujų chromatografijos/didelės skiriamosios gebos masių spektrometrijos (HRGC/HRMS) metodai. Suminė TEQ vertė turi atitikti šiuos kriterijus:| Patikros metodai | Patvirtinamieji metodai |Klaidingų neigiamų rodiklis | < 1 % | |Tikrumas | | nuo –20 % iki + 20 % |VK | < 30 % | < 15 % |6. Konkretūs reikalavimai GC/MS metodams, taikomiems patikrai arba patvirtinimui- Siekiant patvirtinti analizės metodiką, prieš pat analizės pradžią arba ją tik pradėjus, pvz., prieš ekstrahavimą, turi būti dedama į 2,3,7,8-padėtis chlorintų PCDD/F vidinių etalonų su žymėtaisiais 13C atomais (ir dioksinų tipo PCB vidinių etalonų su žymėtaisiais 13C atomais, jei reikia nustatyti dioksinų tipo PCB junginius). Turi būti dedama bent vieno giminingo junginio kiekvienai nuo tetra- iki oktachlorintų PCDD/F homologų grupei (ir bent vieno giminingo junginio kiekvienai dioksinų tipo PCB homologų grupei, jei reikia nustatyti dioksinų tipo PCB junginius) (kita vertus, dedama bent vieno giminingo junginio kiekvienai masių spektrometrijai, taikomai kontroliuoti PCDD/F ir dioksinų tipo PCB, pasirinkto jono registravimo funkcijai). Būtų labai gerai, ypač taikant patvirtinimo metodus, naudoti visus 17 į 2,3,7,8-padėtį pakeistų PCDD/F vidinių etalonų su žymėtaisiais 13C atomais ir visus 12 dioksinų tipo PCB vidinių etalonų su žymėtaisiais 13C atomais (jei reikia nustatyti dioksinų tipo PCB junginius).Naudojant atitinkamus kalibravimo tirpalus, turėtų būti nustatyti ir giminingų junginių, kurių analogo su žymėtaisiais 13C atomais nededama, santykiniai atsako faktoriai.- Jei augalinės ir gyvūninės kilmės maisto produktai turi mažiau kaip 10 % riebalų, vidinius etalonus būtina pridėti prieš ekstrahavimą. Jei gyvūninės kilmės maisto produktai turi daugiau kaip 10 % riebalų, vidinius etalonus galima pridėti arba prieš arba po riebalų ekstrahavimo. Reikėtų atitinkamai patvirtinti ekstrahavimo efektyvumą pagal tai, kurioje stadijoje pridedama vidinio etalono ir pagal kieno kiekį, produkto ar riebalų, registruojami rezultatai.- Prieš GC/MS analizę turi būti pridedama 1 arba 2 regeneravimo (pakeitimo) etalonas (-ai).- Būtina regeneravimo kontrolė. Taikant patvirtinamuosius metodus, atskirų vidinių etalonų regeneravimo laipsnis turėtų būti 60–120 %. Priimtinos didesnės arba mažesnės atskirų giminingų junginių regeneravimo vertės, ypač kai kurių hepta- ir oktachlorintų dibenzodioksinų ir dibenzofuranų, jei jų indėlis į TEQ vertę yra ne didesnis kaip 10 % suminės TEQ vertės (gautos tik PCDD/F). Patikros metodų atveju regeneravimo laipsnis turėtų būti 30–140 %.- Dioksinų ir trukdančių chlorintų junginių, pvz., PCB ir chlorintų difenileterių, atskyrimas turėtų būti vykdomas taikant tinkamas chromatografijos metodikas (tinkamiausia būtų florisilo, aliuminio oksido ir (arba) aktyvintų anglių kolonėlė).- Izomerų atskyrimas, taikant dujų chromatografiją, turėtų būti pakankamas (< 25 % tarp 1,2,3,4,7,8-HxCDF ir 1,2,3,6,7,8-HxCDF smailių).- Nustatymui turėtų būti taikoma JAV Aplinkos apsaugos agentūros EPA metodo 1613 B modifikacija "Tetra- through octa-chlorinated dioxins and furans by isotope dilution HRGC/HRMS" arba kitas lygiavertes charakteristikas turintis metodas.- Maisto produktų, kurių užteršimas dioksinais yra maždaug 1 pg PSO-TEQ/g riebalų, viršutinės ir apatinės ribinės koncentracijos skirtumas neturėtų viršyti 20 % (atsižvelgiant tik į PCDD/PCDF). Maisto produktams su mažu riebalų kiekiu tie patys reikalavimai turi būti taikomi, jei užteršimo koncentracija yra apie 1 pg PSO-TEQ/g produkto. Jei užteršimas mažesnis, pvz., 0,50 pg PSO-TEQ/g produkto, viršutinės ir apatinės ribinės koncentracijos skirtumas gali būti 25–40 %.7. Analiziniai patikros metodai7.1. ĮvadasTaikant patikros metodą, analizę galima vykdyti skirtingais būdais: tik patikrą ir kiekybinio įverčio metodą.Patikros būdasĖminių atsakas lyginamas su tiriamą koncentraciją atitinkančio etaloninio ėminio atsaku. Ėminiai, kurių atsakas mažesnis už etaloninio ėminio, skelbiami neigiamais, ėminiai, kurių atsakas yra didesnis, laikomi teigiamais. Reikalavimai:- Į kiekvieno bandymo seriją turi būti įtrauktas tuščiasis ir etaloninis (-iai) ėminys (-iai), kuris (-ie) ekstrahuojamas (-i) ir analizuojamas (-i) tuo pat metu ir tomis pačiomis sąlygomis. Etaloninio ėminio atsakas turi būti aiškiai didesnis nei tuščiojo ėminio atsakas.- Turėtų būti įtraukti papildomi etaloniniai ėminiai, kurių koncentracija būtų 0,5 ir 2 kartus didesnė nei tiriama koncentracija, siekiant parodyti bandymo tinkamumą koncentracijos intervale, atitinkančiame kontroliuojamą koncentraciją.- Turi būti parodytas etaloninio (-ių) ėminio (-ių) tinkamumas bandant kitas matricas, visų pirmą įtraukiant tuos ėminius, kurių HRGC/HRMS analizė parodė, kad jų TEQ koncentracija yra artima etaloninio ėminio koncentracijai arba, jei jo nėra, iki tokios koncentracijos analite sodrinto tuščiojo ėminio koncentracijai.- Kadangi darant biologinius tyrimus negalima naudoti vidinių etalonų, labai svarbūs pakartojamumo bandymai norint turėti informaciją apie tos pačios bandymų serijos standartinį nuokrypį. Variacijos koeficientas turėtų būti mažesnis kaip 30 %.- Darant biologinius tyrimus turėtų būti apibrėžti tiksliniai junginiai, galimi trukdžiai ir didžiausios leistinos tuščiojo ėminio koncentracijos vertės.Kiekybinis būdasTaikant kiekybinį metodą būtinai naudojama etaloninė praskiedimo serija, dvigubas arba trigubas valymas ir matavimas, taip pat tuštieji ir regeneravimo kontroliniai bandymai. Rezultatas gali būti išreikštas kaip TEQ, tuo darant prielaidą, kad signalą duodantys junginiai atitinka TEQ principą. Tai galima padaryti naudojant TCDD (arba dioksino/furano etaloninį mišinį) kalibracinei kreivei gauti, pagal kurią apskaičiuojama TEQ koncentracija ekstrakte, taigi ir ėminyje. Vėliau daroma šios koncentracijos pataisa, atsižvelgiant į TEQ koncentraciją tuščiajame ėminyje (norint įvertinti naudotuose tirpikliuose ir cheminėse medžiagose esančias priemaišas), ir į regeneravimo laipsnį (apskaičiuotą pagal TEQ koncentraciją kokybės kontrolės ėminyje, artimą tiriamai koncentracijai). Svarbu pažymėti, kad tariamo regeneravimo nuostolio priežastimi iš dalies gali būti matricos poveikis ir TEF verčių, darant biologinius tyrimus, bei PSO nustatytų oficialiųjų TEF verčių skirtumas.7.2. Reikalavimai patikrai taikomiems analizės metodams- Patikrai gali būti taikomi GC/MS analizės metodai ir biologiniai tyrimai. GC/MS metodams taikomi reikalavimai, nustatyti 6 punkte. Reikalavimai ląstelių biologiniams tyrimams nustatyti 7.3 punkte, rinkinius naudojantiems biologiniams tyrimams — 7.4 punkte.- Būtina turėti klaidingų teigiamų ir klaidingų neigiamų rezultatų skaičiaus duomenis, gautus dideliam ėminių, kurių koncentracija būtų mažesnė ir didesnė už didžiausią leistiną arba veiksmų reikalaujančią koncentracijos vertę, rinkiniui, rezultatus lyginant su TEQ koncentracija, gauta patvirtinamuoju analizės metodu. Tikroji klaidingų neigiamų ėminių dalis turėtų būti mažesnė 1 %. Klaidingai teigiamų ėminių dalis turėtų būti gana maža, kad patikros priemonės taikymas duotų naudos.- Teigiamus rezultatus visuomet būtina patvirtinti patvirtinamuoju analizės metodu (HRGC/HRMS). Be to, plataus TEQ intervalo ėminiai turėtų būti patvirtinti HRGC/HRMS (maždaug 2–10 % neigiamų ėminių). Turėtų būti pateikiama informacija apie biologinio tyrimo ir HRGC/HRMS rezultatų atitiktį.7.3. Konkretūs reikalavimai ląstelių biologiniams tyrimams- Darant biologinį tyrimą, kiekvienam bandymui reikalinga etaloninių TCDD arba dioksino/furano mišinio koncentracijos verčių serija (visa koncentracijos ir atsako priklausomybės kreivė, kai R2 > 0,95). Tačiau patikrai analizuojant mažos koncentracijos ėminius, galima naudoti didesnio mastelio mažų koncentracijos verčių kreivės dalį.- Vienodos trukmės biologinio tyrimo rezultatams kokybės kontrolės lentelėje gauti turėtų būti naudojama TCDD etaloninė koncentracija (apie 3 kartus didesnė nei apskaičiavimo ribinė vertė). Be to, galima būtų naudoti etaloninio ėminio santykinį atsaką, lyginamą su TCDD kalibracine kreive, nes ląstelių atsakas gali priklausyti nuo daugelio veiksnių.- Siekiant užtikrinti, kad rezultatas atitiktų nustatytas rekomendacijas, turi būti užrašomi ir tikrinami kiekvieno etaloninės medžiagos tipo kokybės kontrolės (KK) grafikai.- Praskiesto ėminio indukcija turi būti tiesiojoje atsako kreivės dalyje, ypač darant kiekybinius apskaičiavimus. Ėminiai, esantys virš atsako kreivės tiesiosios dalies, turi būti praskiesti ir bandymas pakartotas. Todėl vienu metu rekomenduojama tirti bent tris praskiestus tirpalus arba daugiau.- Kiekvieno ėminio to paties praskiedimo tris kartus kartojamo nustatymo standartinis nuokrypis neturi būti didesnis kaip 15 % ir ne didesnis kaip 30 % darant tris nepriklausomus bandymus.- Aptikimo riba gali būti nustatyta kaip trigubas tirpiklio tuščiojo bandinio standartinis nuokrypis arba kaip koncentracija, atitinkanti fono atsaką. Kitas būdas — imti koncentraciją, atitinkančią atsaką, kuris būtų didesnis už fono atsaką, apskaičiuotą pagal tos dienos kalibracinę kreivę (indukcijos faktorius penkis kartus didesnis už tirpiklio tuščiojo bandinio). Apskaičiavimo ribinė vertė gali būti nustatyta kaip vertė, penkis šešis kartus didesnė už tirpiklio tuščiojo bandinio standartinį nuokrypį, arba kaip koncentracija, atitinkanti fono atsaką, arba kaip koncentracija, atitinkanti atsaką, kuris būtų didesnis už fono atsaką, apskaičiuotą pagal tos dienos kalibracinę kreivę (indukcijos faktorius dešimt kartų didesnis už tirpiklio tuščiojo bandinio).7.4. Konkretūs reikalavimai rinkinius naudojantiems biologiniams tyrimams [1]- Turi būti laikomasi gamintojo nurodytų ėminių ruošimo ir analizės instrukcijų.- Bandymų rinkiniai neturėtų būti naudojami pasibaigus jų tinkamumo laikui.- Neturėtų būti naudojamos medžiagos arba komponentai, skirti naudoti su kitais rinkiniais.- Bandymų rinkiniai turėtų būti laikomi esant temperatūrai, atitinkančiai nurodytą laikymo temperatūros intervalą, ir naudojami esant nurodytai darbinei temperatūrai.- Imunologinių bandymų aptikimo riba yra nustatoma kaip 3 × standartinis nuokrypis, gautas darant 10 tuščiųjų ėminių serijos analizę, padalytas iš regresijos lygties tiesės krypties koeficiento vertės.- Laboratorija turi naudoti palyginamuosius etalonus, kad būtų galima patikrinti, ar atsakas į etaloną atitinka priimtiną intervalą.8. Rezultatų ataskaitaKiek leidžia taikyta analizės metodika, analizės rezultatuose turėtų būti atskirų PCDD/F ir PCB giminingų junginių koncentracija, kuri pateikiama kaip apatinis, viršutinis ir vidurinis ribiniai įverčiai, siekiant rezultatų ataskaitoje nurodyti kuo daugiau informacijos ir tuo būdu leisti interpretuoti rezultatus pagal konkrečius reikalavimus.Ataskaitoje turi būti nurodytas ir ėminio lipidų kiekis bei jų ekstrahavimo metodas.Turi būti pateikti atskirų vidinių etalonų regeneravimo duomenys, jei regeneravimo vertės yra už 6 punkte nurodyto intervalo ribų, jei viršijama didžiausia regeneravimo vertė ir paprašius visais kitais atvejais.[1] Dar nėra duomenų apie galimybę įsigyti rinkinį, skirtą biologiniams bandymams, turintiems pakankamą jautrį ir patikimumą, kad juos būtų galima naudoti darant maisto produktų ir pašarų ėminių patikrą dėl reikalaujamos koncentracijos dioksinų buvimo.--------------------------------------------------


Svarbus teisinis pranešimas

|

31994L0002

1994 m. sausio 21 d. Komisijos direktyva 94/2/EB dėl energijos sunaudojimo ženklinimo ant buitinių elektrinių šaldytuvų, šaldiklių ir jų derinių, įgyvendinanti Tarybos direktyvą 92/75/EEB

Oficialusis leidinys L 045 , 17/02/1994 p. 0001 - 0022 specialusis leidimas suomių kalba: skyrius 13 tomas 25 p. 0249  specialusis leidimas švedų kalba: skyrius 13 tomas 25 p. 0249  CS.ES skyrius 13 tomas 013 p. 122  - 143 ET.ES skyrius 13 tomas 013 p. 122  - 143 HU.ES skyrius 13 tomas 013 p. 122  - 143 LT.ES skyrius 13 tomas 013 p. 122  - 143 LV.ES skyrius 13 tomas 013 p. 122  - 143 MT.ES skyrius 13 tomas 013 p. 122  - 143 PL.ES skyrius 13 tomas 013 p. 122  - 143 SK.ES skyrius 13 tomas 013 p. 122  - 143 SL.ES skyrius 13 tomas 013 p. 122  - 143

		Komisijos direktyva 94/2/EB1994 m. sausio 21 d.dėl energijos sunaudojimo ženklinimo ant buitinių elektrinių šaldytuvų, šaldiklių ir jų derinių, įgyvendinanti Tarybos direktyvą 92/75/EEBEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1992 m. rugsėjo 22 d. Tarybos direktyvą 92/75/EEB dėl buitinių prietaisų energijos ir kitų išteklių sunaudojimo parodymo ženklinant gaminį bei pateikiant standartinę informaciją apie gaminį [1], ypač į jos 9 ir 12 straipsnius,kadangi Komisija, remdamasi Direktyva 92/75/EEB, turi priimti buitiniams elektros prietaisams tarp jų šaldytuvams, šaldikliams ir jų deriniams taikomą įgyvendinimo direktyvą;kadangi šaldytuvų ir šaldiklių sunaudojama elektros energija sudaro didelę visos Bendrijos energijos paklausos dalį; kadangi šie prietaisai gali naudoti daug mažiau energijos;kadangi Europos standartizacijos komiteto (CEN) standarte EN 153 yra numatyta šaldytuvų, šaldiklių ir jų derinių sunaudojamos energijos matavimo metodika;kadangi Bendrija, patvirtindama savo suinteresuotumą taikyti tarptautinę standartizavimo sistemą, galinčią pateikti standartus, kuriuos faktiškai naudotų visi tarptautinės prekybos partneriai ir kurie atitiktų Bendrijos politikos reikalavimus, ragina Europos standartizacijos organizacijas toliau bendradarbiauti su tarptautinėmis standartizacijos organizacijomis;kadangi Europos standartizacijos komitetas ir Europos elektrotechnikos standartizacijos komitetas (CENELEC) yra įstaigos, pripažintos kompetentingomis tvirtinti darniuosius standartus pagal 1984 m. lapkričio 13 d. bendrąsias gaires dėl Komisijos ir šių dviejų įstaigų bendradarbiavimo; kadangi šioje direktyvoje darnusis standartas yra techninė specifikacija (Europos standartas arba suderinimo dokumentas), kurią patvirtino CENELEC Komisijos pavedimu pagal 1983 m. kovo 28 d. Tarybos direktyvą 83/189/EEB, nustatančią informacijos apie techninius standartus ir reglamentus teikimo tvarką [2], su paskutiniais pakeitimais, padarytais Komisijos sprendimu 92/400/EEB [3], taip pat remdamasis šiomis bendrosiomis gairėmis;kadangi šioje direktyvoje numatytos priemonės atitinka pagal Direktyvos 92/75/EEB 10 straipsnį įsteigto komiteto nuomonę,PRIĖMĖ ŠIĄ DIREKTYVĄ:1 straipsnis1. Ši direktyva taikoma į elektros tinklą jungiamiems buitiniams šaldytuvams, šaldyto maisto laikymo skyriams, maisto šaldikliams ir jų deriniams. Ši direktyva netaikoma elektros prietaisams, kurie gali naudoti kitokius energijos šaltinius, pavyzdžiui baterijas.2. Informacija, kurią būtina pateikti pagal šią direktyvą, nustatoma vadovaujantis 1990 m. gegužės mėnesį priimtu standartu EN 153 arba darniaisiais standartais, kurių identifikavimo numeriai paskelbti Europos Bendrijų oficialiajame leidinyje ir kurių identifikavimo numerius valstybės narės paskelbė kaip nuorodas į nacionalinius standartus, perimančius tuos darniuosius standartus. Informacija apie keliamą triukšmą pateikiama, jei tokią informaciją reikia pateikti, pagal Tarybos direktyvą 86/594/EEB [4].3. 2 dalyje nurodyti darnieji standartai parengiami Komisijos pavedimu pagal Direktyvą 83/189/EEB.4. Sąvokos "prekiautojas", "tiekėjas", "informacinis lapelis" ir "papildoma informacija" vartojamos Direktyvos 92/75/EEB 1 straipsnio 4 dalyje apibrėžta reikšme.2 straipsnis1. Direktyvos 92/75/EEB 2 straipsnio 3 dalyje nurodyta techninė dokumentacija apima:- tiekėjo pavadinimą ir adresą,- bendrą prietaiso aprašymą, pakankamą, kad būtų galima jį identifikuoti,- informaciją apie pagrindines modelio projektines charakteristikas, įskaitant reikalingus brėžinius, ir visų pirma apie tuos dalykus, kurie daro akivaizdžią įtaką energijos sunaudojimui,- atitinkamų matavimo bandymų, atliktų pagal šios direktyvos 1 straipsnio 2 dalyje nurodytus standartus, ataskaitas,- naudojimo nurodymus, jeigu jie yra.2. Visi prietaisai, kuriems taikoma ši direktyva, suskirstomi į IV priede nurodytas kategorijas.3. Direktyvos 92/75/EEB 2 straipsnio 1 dalyje nurodyta etiketė turi būti tokia, kaip apibrėžta šios direktyvos I priede. Etiketė tvirtinama prietaiso priekinėje ar viršutinėje dalyje aiškiai matomoje vietoje.4. Prie prietaisų tvirtinamos vardinių parametrų lentelės, nurodytos Direktyvos 92/75/EEB 2 straipsnio 1 dalies trečioje įtraukoje, turinys ir forma yra apibrėžti šios Direktyvos II priede.5. Susidarius Direktyvos 92/75/EEB 5 straipsnyje nurodytoms aplinkybėms ir tada, kai pasiūlymas parduoti, išnuomoti arba pirkti išsimokėtinai yra pateikiamas spausdinto pranešimo forma, pavyzdžiui, pateikiamas užsakymų paštu katalogas, į tokį spausdintą pranešimą įtraukiama visa šios direktyvos III priede nurodyta informacija.6. Prietaisui priskirta energijos naudojimo efektyvumo klasė yra tokia, kaip nurodyta V priede.3 straipsnisValstybės narės imasi visų būtinų priemonių užtikrinti, kad visi jų teritorijose registruotas buveines turintys tiekėjai ir prekiautojai vykdytų šioje direktyvoje nustatytus įsipareigojimus.4 straipsnis1. Valstybės narės iki 1994 m. gruodžio 31 d. priima ir paskelbia įstatymus ir kitus teisės aktus, būtinus šios direktyvos įgyvendinimui. Apie tai jos nedelsdamos praneša Komisijai. Šias nuostatas jos taiko nuo 1995 m. sausio 1 dienos.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodų darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės nuostatų tekstus.5 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.6 straipsnisŠi direktyva skirta valstybėms narėms.Priimta Briuselyje, 1994 m. sausio 21 d.Komisijos varduAbel MatutesKomisijos narys[1] OL L 297, 1992 10 13, p. 16.[2] OL L 109, 1983 4 26, p. 8.[3] OL L 221, 1992 8 6, p. 55.[4] OL L 344, 1986 12 6, p. 24.--------------------------------------------------I PRIEDASETIKETĖEtiketės pavyzdys1. Etiketė turi atitikti toliau pateiktus pavyzdžius:+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++Pastabos apie informacijos pateikimą etiketėje2. Šiose pastabose nurodoma informacija, kurią reikia pateikti:Pastaba.I. Tiekėjo pavadinimas arba prekės ženklas.II. Tiekiamo modelio atpažinimo ženklas.III. Prietaiso energijos efektyvumo klasė nustatoma pagal V priedą. Atitinkama raidė yra tame pačiame aukštyje kaip ir atitinkama strėlė.IV. Nepažeidžiant jokių Bendrijos ekologinio ženklo suteikimo sistemos reikalavimų, kai jau yra suteikta teisė žymėti prietaisą žymeniu "Bendrijos ekologinis ženklas suteiktas" pagal Tarybos reglamentą (EEB) Nr. 880/92 [1], gali būti pridedama minėto ekologinio ženklo (gėlė) kopija. Toliau pateikiamame "Šaldytuvo/šaldiklio etiketės piešinio pavyzdyje" nurodoma, kaip šis ekologinių reikalavimų atitikimą rodantis ženklas gali būti įtrauktas į etiketę.V. Energijos sunaudojamas kiekis pagal 1 straipsnio 2 dalyje nurodytus standartus, tačiau išreikštas kWh per metus (t. y. 24 valandas x 365).VI. Visų maisto laikymo skyrių, kurių parametrai nepažymėti žvaigždute, grynojo tūrio (neto) suma (t. y. tų skyrių, kurių darbo temperatūra > – 6 °C).VII. Visų šaldyto maisto laikymo skyrių, kurių parametrai pažymėti žvaigždute, grynojo tūrio (neto) suma (t. y. tų skyrių, kurių darbo temperatūra = – 6 °C).VIII. Žvaigždute pažymėti šaldyto maisto laikymo skyrių parametrai atitinka 1 straipsnio 2 dalyje nurodytus standartus. Jeigu skyrius neturi žvaigždute pažymėtų privalumų, ši pozicija paliekama tuščia.IX. Triukšmas matuojamas pagal Direktyvos 86/594/EEB nuostatas, jeigu ji taikoma.Pastaba.Terminai kitomis kalbomis, atitinkantys pirmiau apibūdintus, pateikiami VI priede.Spausdinimas3. Šiuose pavyzdžiuose nustatyta tam tikra etiketės išvaizda:+++++ TIFF +++++Naudojamos spalvos:CMYB: žalsvai mėlyna, rausvai raudona, geltona, juoda.Pavyzdžiui: 07X0: 0 % žalsvai mėlynos, 70 % rausvai raudonos, 100 % geltonos, 0 % juodos.Rodyklės:- A: X0X0,- B: 70X0,- C: 30X0,- D: 00 X0,- E: 03X0,- F: 07X0,- G: 0XX0.Kontūro spalva X070.Visas tekstas yra juodas. Fonas yra baltas.Išsami informacija kaip spausdinti pateikiama "Šaldytuvo/šaldiklio etiketės piešinio pavyzdyje", kurį galima gauti iš:Komiteto buitinių prietaisų sunaudojamai energijai ženklinti ir standartinei informacijai apie gaminį pateikti sekretoriaus,Energetikos generalinis direktoratas DG XVII,Europos Bendrijų Komisija.200 Rue de la Loi,B-1049 Briuselis.[1] OL L 99, 1992 4 11, p. 1.--------------------------------------------------II PRIEDASVARDINIŲ PARAMETRŲ LENTELĖVardinių parametrų lentelėje nurodoma toliau pateikta informacija. Informacija gali būti pateikiama lentelėje, sudarytoje keliems buitiniams elektros prietaisams, kuriuos tiekia tas pats tiekėjas, šiuo atveju ji turi būti pateikiama toliau nurodyta tvarka arba gali būti pateikiama kaip prietaiso aprašymas:1. Tiekėjo pavadinimas ar prekės ženklas.2. Tiekiamo modelio atpažinimo ženklas.3. Prietaiso tipas, priskiriamas vienam iš šių tipų:Kategorija | Aprašymas vardinių parametrų lentelėje |1 | Šaldymo spinta |2 | Šaldytuvas/atšaldymo įrenginys |3 | Šaldytuvas |4 | Šaldytuvas |5 | Šaldytuvas |6 | Šaldytuvas |7 | Šaldytuvas/šaldiklis |8 | Vertikalus šaldiklis |9 | Komodos tipo šaldiklis || Prietaisų, priskiriamų 10 kategorijai, tiekėjas gali pasirinkti aprašą priklausomai nuo prietaiso tipo. |4. Modelio energijos efektyvumo klasė, kaip nurodyta V priede, išreikšta kaip "Energijos efektyvumo klasė…. skalėje nuo A (didžiausias efektyvumas) iki G (mažiausias efektyvumas)". Jeigu ši informacija pateikiama lentelėje, ji gali būti išreikšta kitomis priemonėmis tik tada, kai yra aišku, jog skalė apima nuo A (didžiausias efektyvumas) iki G (mažiausias efektyvumas).5. Kai informacija pateikiama lentelėje ir kai kurie lentelėje išvardyti prietaisai jau yra žymimi žymeniu "Bendrijos ekologinis ženklas suteiktas" pagal Reglamentą (EEB) Nr. 880/92, tai ši informacija taip pat gali būti pateikiama lentelėje. Šiuo atveju prie eilutės pavadinimo nurodoma "Bendrijos ekologinis ženklas suteiktas" ir pridedama atitinkama ekologinio ženklo (gėlė) kopija. Ši nuostata nepažeidžia jokių Bendrijos ekologinio ženklo suteikimo sistemos reikalavimų.6. Energijos sunaudojamas kiekis pagal 1 straipsnio 2 dalyje nurodytus standartus, tačiau išreikštas kWh per metus (t. y. 24 valandas x 365), nurodomas kaip "energijos sunaudojamas kiekis XYZ kWh per metus remiantis standartinių bandymų rezultatais, gautais per 24 val. Kiek faktiškai sunaudojama energijos priklauso nuo to, kaip prietaisas naudojamas ir kur jis pastatytas."7. Šviežio maisto laikymo skyrių (5 °C) grynasis tūris pagal 1 straipsnio 2 dalyje nurodytus standartus – 8 ir 9 kategorijos prietaisai neįtraukiami.8. Šaldyto maisto laikymo skyrių grynasis tūris pagal 1 straipsnio 2 dalyje nurodytus standartus – 1, 2 ir 3 kategorijos prietaisai neįtraukiami. Nurodomas 3 kategorijos prietaisų "ledo dėžės" grynasis tūris.7 ir 8. Nurodomas 2 ir 10 kategorijos prietaisų kiekvieno skyriaus grynasis tūris pagal 1 straipsnio 2 dalyje nurodytus standartus.9. Žvaigždute pažymėtas šaldyto maisto laikymo skyriaus, jeigu toks yra, parametras atitinka 1 straipsnio 2 dalyje nurodytus standartus.10. Čia gali būti įtraukta nuoroda "be apledėjimo", jeigu tai atitinka 1 straipsnio 2 dalyje pateiktus apibrėžimus.11. "Saugus elektros energijos tiekimo pertrūkis Zh", apibrėžiamas kaip "temperatūros kėlimo laikas" pagal 1 straipsnio 2 dalyje nurodytus standartus.12. "Šaldymo galingumas", išreikštas kg/24h pagal 1 straipsnio 2 dalyje nurodytus standartus.13. "Kategorija priklausomai nuo klimato" pagal 1 straipsnio 2 dalyje nurodytus standartus. Jeigu įrenginys priskiriamas "švelnaus" klimato klasei, šią informaciją galima praleisti.14. "Triukšmas", jeigu taikytina, matuojamas pagal Direktyvos 86/954/EEB nuostatas.Jeigu prietaisas turi kelis šviežio maisto skyrius ir vieną – šaldyto maisto, prie 7, 8, 9, 10, 11, 12 ir 13 pozicijų gali būti paliekamos papildomos eilutės informacijai apie šiuos papildomus skyrius įrašyti. Šiuo atveju būtina išlaikyti skyrių pavadinimų ir jų išvardijimo sąraše nuoseklumą. Jeigu skyriaus projektinė temperatūra neatitinka žvaigždute pažymėto parametro sistemos ar standartinės šviežio maisto skyriaus temperatūros (5 °C), nurodoma projektinė temperatūra.Etiketėje, kuri gali būti spalvota arba juodai balta, pateikiama informacija gali būti pateikta etiketės kopijoje. Šiuo atveju įtraukiama papildoma informacija, pateikiama tik vardinių parametrų lentelėje.Pastaba.Terminai kitomis kalbomis, atitinkantys pirmiau apibūdintus, pateikiami VI priede.--------------------------------------------------III PRIEDASUŽSAKYMAI PAŠTU IR KITOKS NUOTOLINIS PARDAVIMO BŪDASUžsakymo paštu kataloguose ir kituose šios direktyvos 2 straipsnio 5 dalyje nurodytuose spausdintuose pranešimuose ši informacija pateikiama tokia tvarka:1. Energijos efektyvumo klasė (II priedas, 4 punktas).2. Sunaudojama energijos (II priedas, 6 punktas).3. Šviežio maisto laikymo skyriaus grynasis tūris (II priedas, 7 punktas).4. Šaldyto maisto laikymo skyriaus grynasis tūris (II priedas, 8 punktas).5. Žvaigždute pažymėtas prietaiso parametras (II priedas, 9 punktas).6. Triukšmo lygis (II priedas, 14 punktas).Jeigu pateikiama kita informacija, nurodyta informacijos apie produktą vardinių parametrų lentelėje, ji turi būti pateikta II priede nustatyta forma ir įtraukiama į toliau nurodytą sąrašą, laikantis vardinių parametrų lentelėms nustatytų reikalavimų.Raidės ir šriftas, kuriais yra spausdinama pirmiau nurodyta informacija, turi būti įskaitomi.Pastaba.Terminai kitomis kalbomis, atitinkantys pirmiau apibūdintus, pateikiami VI priede.--------------------------------------------------IV PRIEDASKATEGORIJOSPrietaisai, kuriems taikoma ši direktyva, skirstomi į šias "kategorijas":1. Buitiniai šaldytuvai be žemos temperatūros skyrių.2. Buitiniai šaldytuvai/aušinimo įrengimai su 5 °C ir (arba) 10 °C skyriais.3. Buitiniai šaldytuvai su žvaigždute nepažymėtais žemos temperatūros skyriais.4. Buitiniai šaldytuvai su žemos temperatūros skyriais(*).5. Buitiniai šaldytuvai su žemos temperatūros skyriais(**).6. Buitiniai šaldytuvai su žemos temperatūros skyriais(***).7. Buitiniai šaldytuvai/šaldikliai su žemos temperatūros skyriais*(****).8. Buitiniai maisto produktų šaldikliai, vertikalūs.9. Buitiniai maisto produktų šaldikliai, komodos tipo.10. Buitiniai šaldytuvai/šaldikliai su daugiau nei dvejomis durimis arba kiti šaldymo prietaisai, nepriskiriami pirmiau išvardytoms kategorijoms.--------------------------------------------------V PRIEDASENERGIJOS EFEKTYVUMO KLASĖPrietaiso energijos efektyvumo klasė nustatoma pagal toliau pateikiamą 1 lentelę:1 LENTELĖEnergijos efektyvumo indeksas: I | Energijos efektyvumo klasė |I < 55 | A |55 ≤ I < 75 | B |75 ≤ I < 90 | C |90 ≤ I < 100 | D |100 ≤ I < 110 | E |110 ≤ I < 125 | F |125 ≤ I | G |Kur:"energijos efektyvumo indeksas" (išreikštas procentais) = buitinio elektros prietaiso metinis energijos suvartojimas [1]/standartinis buitinio elektros prietaiso metinis energijos suvartojimas;"standartinis buitinio elektros prietaiso metinis energijos suvartojimas" (išreikštas kWh/per metus) = Mx kintamasis grynasis tūris + Nirkintamasis grynasis tūris (išreikštas litrais) = grynasis šviežio maisto skyriaus tūris + Ωx grynojo šaldyto maisto skyriaus tūris.M, N, ir Ω vertės yra paimtos iš 2 lentelės.2 LENTELĖBuitinio elektros prietaiso kategorija | Ω | M | N |1.Šaldymo spinta | — | 0,233 | 245 |2.Šaldytuvas/atšaldymo įrenginys | 0,75 [2] | 0,233 | 245 |3.Šaldytuvas, nepažymėtas žvaigždute | 1,25 | 0,233 | 245 |4.Šaldytuvas * | 1,55 | 0,643 | 191 |5.Šaldytuvas ** | 1,85 | 0,450 | 245 |6.Šaldytuvas *** | 2,15 | 0,657 | 235 |7.Šaldytuvas/šaldiklis *(***) | [3] | 0,777 | 303 |8Vertikalus šaldiklis | 2,15 [4] | 0,472 | 286 |9.Komodos tipo šaldiklis | 2,15 [4] | 0,446 | 181 |10.Buitiniai prietaisai su keliomis durelėmis arba priskiriami kitoms kategorijoms | [3] | [5] | [5] |3 LENTELĖŠalčiausio skyriaus temperatūra | Ekvivalentiška klasė | M | N |> – 6 °C | 1/2/3 šaldymo spinta/šaldytuvas, nepažymėtas žvaigždute/šaldytuvas atšaldymo įrenginys | 0,233 | 245 |≤ – 6 °C* | 4Šaldytuvas (*) | 0,643 | 191 |≤ – 12 °C** | 5Šaldytuvas (**) | 0,450 | 245 |≤ – 18 °C*** | 6Šaldytuvas (***) | 0,657 | 235 |≤ – 18 °C*(***) su šaldymo galia | 7Šaldytuvas/šaldiklis *(***) | 0,777 | 303 |[1] Pagal I priedo V pastabą.[2] Šaldytuvų/maisto atšaldymo įrenginių kintamasis naudingasis tūris = šviežio maisto skyriaus naudingajam tūriui + Ω x maisto atšaldymo skyriaus (10 °C) naudingasis tūris (išreikštas litrais).[3] Prietaisų, kuriuose "nesusidaro ledas", kaip nurodyta II priedo 10 punkte, indeksas yra didinamas sąlyginiu koeficientu 1,2 ir taip gaunama vertė 2,58. (Taip atsiranda galimi matavimo metodo nuokrypiai, tačiau dėl to, kad ledas nesusidaro, tai negali būti taikoma prietaisams, priskiriamiems prietaisų, kuriuose "nesusidaro ledas" kategorijai. Susidarant ledui praktiškai padidėja "įprastų" prietaisų energijos sunaudojimas.)[4] Visų skyrių kintamasis naudingasis tūris AV yra apskaičiuojamas pagal formulę:AV = ∑ 25−TC20 × VC × FCkurTc yra kiekvieno skyriaus projektinė temperatūra, matuojama oC, Vc yra kiekvieno skyriaus grynasis tūris, matuojamas litrais, ir Fc yra koeficientas, kuris tų skyrių, kuriuose "nesusidaro ledas" yra lygus 1,2, o visų kitų skyrių lygus 1.[5] Šių buitinių prietaisų dydžiai M ir N nustatomi pagal temperatūrą ir žvaigždute pažymėtą skyrių, kurio temperatūra yra žemiausia, taip:--------------------------------------------------VI PRIEDASTERMINŲ, KURIE TURI BŪTI VARTOJAMI ETIKETĖJE IR VARDINIŲ PARAMETRŲ LENTELĖJE, VERTIMASPirmiau pateiktų angliškų terminų atitikmenys kitomis Bendrijos kalbomis yra šie:Pastaba | | | ES | DA | DE | EL | ΕΝ | FR | IT | NL | PT |Etiketė | Vardinių parametrų lentelė | Užsakymas paštu |I priedas | II priedas | III priedas |+++++ TIFF +++++| | | Energía | Energi | Energie | Ενέργεια | Energy | Énergie | Energia | Energie | Energia |I | | | Fabricante | Mærke | Hersteller | Κατασκευαστής | Manufacturer | Fabricant | Costruttore | Fabrikant | Fabricante |II | | | Modelο | Model | Modell | Μοντέλο | Model | Modèle | Modello | Model | Modelo |+++++ TIFF +++++| | | Más eficiente | Lavt forbrug | Niedriger Verbrauch | Αποδοτικό | More efficient | Économe | Bassi consumi | Efficiënt | Eficiente |+++++ TIFF +++++| | | Menos eficiente | Højt forbrug | Hoher Verbrauch | Μη αποδοτικό | Less efficient | Peu économe | Alti consumi | Inefficiënt | Ineficiente || 3 1 kategorija | | Frigorífico sin compartimento de baja temperatura | Køleskab uden frostboks | Kühlgerät | Ψυγείο/αποθηκευτής τροφών | Larder fridge | Réfrigérateur sans compartiment à basse température | Frigorifero senza scomparti a bassa temperature | Koelkast zonder vriesvak | Frigorífico sem compartimento de baixa temperatura || 2 kategorija | | Frigorífico -bodega | Køle-svaleskab | Gerät mit Kühlfach/Kellerfach | Ψυγείο/θάλαμος ταχείας ψύξεως | Refrigerator/chiller | Réfrigérateur avec compartiment de rafraîchissement | Frigorifero con scomparti cantina | Koel-kelderkast | Frigorífico-garrafeira || nuo 3 iki 6 kategorijos | | Frigorífico | Køleskab | Kühlgerät | Ψυγείο | Refrigerator | Réfrigérateur | Frigorifero | Koelkast met vriesvak | Frigorífico || 7 kategorija | | Frigorífico -congelador | Køleskab/Fryser | Kühl-Gefrier-kombination | Ψυγείο/καταψύκτης | Fridge/freezer | Réfrigérateur/congélateur | Frigo/Congelatore | Koel-vrieskast | Frigorífico/congelador || 8 kategorija | | Congelador vertical | Fryseskab | Gefrierschrank | Καταψύκτης κατακόρυφου τύπου | Upright freezer | Congélateur armoire | Congelatore verticale | Diepvrieskast | Congelador vertical || 9 kategorija | | Congelador tipo arcón | Kummefryser | Gefriertruhe | Καταψύκτης οριζόντιου τύπου | Chest freezer | Congélateur coffre | Congelatore orizzontale | Diepvrieskist | Congelador horizontal (arca) || 5 | 1 | Clase de efi-ciencia energética… en una escala que abarca de A (mas eficiente) a G (menos eficiente) | Relativt energiforbrug… på skalaen A (lavt forbrug) til G (højt forbrug) | Energieeffizienz-klasse… auf einer Skala von A (niedriger Verbrauch) bis G (hoher Verbrauch) | Τάξη ενεργειακής απόδοσης… σε μια κλίμακα από το Α (αποδοτικό) έως το G (μη αποδοτικό) | Energy efficiency class… on a scale of A (more efficient) to G (less efficient) | Classement selon son efficacité énergétique… sur une échelle allant de A (économe) à G (peu conome) | Classe di efficienza energetica… su una scala da A (bassi consumi) a G (alti consumi) | Energie-efficiëntieklasse… op een schaal van A (efficiënt) tot G (inefficiënt) | Classe de eficiência energética… numa escala de A (eficiente) a G (ineficiente) |V | 6 | 2 | Consumo de energía | Energiforbrug | Energieverbrauch | Χρήση ενέργειας | Energy consumption | Consommation d'énergie | Consumo di energia | Energieverbruik | Consumo de energia |V | 6 | 2 | kWh/año | kWh/år | kWh/Jahr | kWh ανά έτος | kWh per year | kWh par an | kWh/anno | kWh per jaar | kWh/ano |V | 6 | 2 | Sobre la base del resultado obtenido en 24 h en condiciones de ensayo normalizadas | På grundlag af tandardtest | Auf der Grundlage von Ergebnissen der Normprüfung über 24 h | Βάσει αποτελεσμάτων των πρότυπων δοκιμών επί 24ωρο | Based on standard test results for 24 h | Sur la base du résultat obtenu pour 24 h dans des conditions d'essai normalisées | In base ai risultati di prove standard per 24 ore | Gebaseerd op de resultaten van een standaardtest gedurende 24 uur | Com base nos resultados do ensaio normalizado de 24 h || 6 | 2 | El consume real depende de las condiciones de utilización del aparato y de su localización | Det faktiske energiforbrug afhænger af, hvorledes apparatet benyttes, og hvor det anbringes | Der tatsächliche Verbrauch hängt von der Nutzung und vom Standort des Geräts ab | Η πραγματική κατανάλωση εξαρτάται από τον τρόπο χρήσεως και το σημείο που είναι τοποθετημένη η συσκευή | Actual consumption will depend on how the appliance is used and where it is located | La consommation réelle dépend des conditions d'utilisation et de la localisation de l'appareil | II consumo effettivo dipende dal modo in cui l'apparecchio viene usato e dal posto in cui è situato | Werkelijk verbruik wordt bepaald door de wijze waarop het apparaat wordt gebruikt en de plaats waar het staat | O consumo real varia com as condições de utilização do aparelho e com a sua localização |VII | 7 | 3 | Volumen alimentos frescos 1 | Rumfang af kølerum 1 | Nutzinhalt Kühlteil 1 | Νωπές τροφές σε λίτρα | Fresh food volume 1 | Capacité de denrées fraiches 1 | Scomparto alimenti freschi 1 | Inhoud koelruimte 1 | Volume de alimentos fescos l |VIII | 8 | 4 | Volumen alimentos congelados 1 | Rumfang af frostrum 1 | Nutzinhalt Gefrierteil 1 | Κατεψυγμένες τροφές σε λίτρα | Frozen food volume 1 | Capacité de denrées congelées 1 | Scomparto alimenti congelati 1 | Inhoud vriesruimte 1 | Volume de alimentos congelados 1 || 10 | | Sin escarcha | Frostfri | No frost | Αυτόματη απόψυξη | No frost | Froid ventilé | Tipo ventilato (Frost free) | Zelfontdooiend | Frio ventilado || 11 | | Autonomía…h | Sikkerhed ved strømafbrydelse… t | Lagerzeit bei Störung… h | Αυτονομία σε ώρες | Powercut safe… h | Autonomie de… h | Autonomia di conservazione senza energia elettrica… h | Conserveringsduur bij stroomuitval… uur | Autonomia…h || 12 | | Capacidad de congelación kg/24 h | Indfrysningskapacitet kg/24 h | Gefriervermögen kg/24 h | Ψυκτική ισχύς (Kg/24o)Qo) | Freezing capacity kg/24 h | Charge (en kg/24 h) | Potere di congelamento Kg/24 h | Vriesvermogen Kg/24 uur | Capacidade de congelação kg/24 horas || 13 | | | | subnormal | Κάτω της ηπίας | Sub-normal | | | | || 13 | | Templado | tempereret | normal | Ήπια | Temperate | Tempéré | Temperata | Gematigd | Temperada || 13 | | Subtropical | subtropisk | subtropisch | Υποτροπική | Subtropical | Subtropical | Subtropicale | Subtropisch | Subtropical || 13 | | Tropical | tropisk | tropisch | Τροπική | Tropical | Tropical | Tropicale | Tropisch | Tropical |IX | 14 | 6 | Ruido [dB(A) re 1 pW] | Lydeffektniveau dB(A) (Støj) | Geräusch (dB(A) re 1 pW) | Θόρυβος (dB(A) ανά 1 pW) | Noise (dB(A) re 1 pW) | Bruit [dB(A) re 1 pW] | Rumore dB(A) relpW | Geluidsniveau dB(A) re 1 pW | Nível de ruído dB(A) re 1 pW |+++++ TIFF +++++| | | Ficha de información detallada en los folietos del producto | Brochurerne om produktet indeholder yderligere oplysninger | Ein Datenblatt mit weiteren Geräteangaben ist in den Prospekten enthalten | Μια κάρτα με πληροφοριακές λεπτομέρειες Περιλαμβάνεται στο φυλλάδιο | Further information is contained in product brochures | Une fiche d'information détaillée figure dans la brochure | Gli opuscoli illustrativi contengono una scheda particolareggiata | Een kaart met nadere gegevens is opgenomen in de brochures over het apparaat | Ficha porme-norizada em folheto do produto |+++++ TIFF +++++| | | Norma EN 153 mayo 1990 | Standard: EN 153 af maj 1990 | Norm EN 153 Ausgabe Mai 1990 | Προδιαγραφές του ΕΝ 153 Μαίου 90 | Norm EN 153 May 1990 | Norme EN 153, mai 1990 | Norma EN 153 Maggio 1990 | Norm EN 153 mei 1990 | Norma EN 153, Maio de 1990 |+++++ TIFF +++++| | | Directive sobre etiquetado de refrigeradores 94/2/CE | Direktiv om energimærkning af kølemøbler 94/2/EF' | Kühlgeräte-Richtlinie 94/2/EG | Κοινοτική οδηγία προδια γραφών 94/2/ΕΚ για ψυγεία | Refrigerator Label Directive 94/2/EC | Directive 94/2/CE relative à l'étiquetage des réfrigérateurs | Direttiva 94/2/CE relativa all'etichettatura dei frigoriferi | Richtlijn Etikettering koelkasten 94/2/EG | Directiva 94/2/CE relativa à etiquetagem de aparelhos frigoríficos |--------------------------------------------------


title: 2009 m. rugpjūčio 25 d. Komisijos direktyva 2009/113/EB, iš dalies keičianti Europos Parlamento ir Tarybos direktyvą 2006/126/EB dėl vairuotojo pažymėjimų

text:
26.8.2009

               LT

               Europos Sąjungos oficialusis leidinys

               L 223/31

      KOMISIJOS DIREKTYVA 2009/113/EB
   2009 m. rugpjūčio 25 d.
   iš dalies keičianti Europos Parlamento ir Tarybos direktyvą 2006/126/EB dėl vairuotojo pažymėjimų
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. gruodžio 20 d. Europos Parlamento ir Tarybos direktyvą Nr. 2006/126/EB dėl vairuotojų pažymėjimų (1), ypač į jos 8 straipsnį,
   kadangi:

               (1)

               Mažiausi privalomi reikalavimai dėl asmenų tinkamumo vairuoti nėra visapusiškai suderinti. Valstybės narės turi teisę taikyti griežtesnius standartus nei Europos mažiausi privalomi reikalavimai, kaip nurodyta Direktyvos 2006/126/EB III priedo 5 punkte.

               (2)

               Kadangi situacija, kai valstybėse narėse taikomi skirtingi reikalavimai, gali turėti poveikį laisvo judėjimo principui, Taryba 2000 m. birželio 26 d. rezoliucijoje konkrečiai paprašė peržiūrėti medicininius standartus, taikomus asmeniui, siekiančiam gauti vairuotojo pažymėjimą.

               (3)

               Atsižvelgdama į šią Tarybos rezoliuciją, Komisija informavo, kad reikia imtis darbų vidutinės trukmės ir ilgalaikiu laikotarpiu siekiant III priede padaryti dėl mokslinės ir techninės pažangos reikalingus pakeitimus, kaip nurodyta Direktyvos 2006/126/EB 8 straipsnyje.

               (4)

               Nustatyta, kad regėjimas, cukrinis diabetas ir epilepsija – tai sveikatos būklės, darančios poveikį gebėjimui vairuoti ir į jas reikia atsižvelgti; tuo tikslu buvo suburtos darbo grupės, sudarytos iš valstybių narių paskirtų specialistų.

               (5)

               Šios darbo grupės pateikė ataskaitas dėl Direktyvos 2006/126/EB III priedo atitinkamų punktų atnaujinimo.

               (6)

               Todėl Direktyvą 2006/126/EB reikėtų atitinkamai iš dalies pakeisti.

               (7)

               Šioje direktyvoje numatytos priemonės atitinka Vairuotojo pažymėjimų reikalų komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2006/126/EB III priedas iš dalies keičiamas taip, kaip nurodyta šio reglamento priede.
   2 straipsnis
   1.   Valstybės narės priima įstatymus ir kitus teisės aktus, kurie, įsigalioję ne vėliau kaip praėjus vieneriems metams po šios direktyvos įsigaliojimo, ją įgyvendina. Apie tai jos nedelsdamos praneša Komisijai.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva skirta valstybėms narėms.

      Priimta Briuselyje, 2009 m. rugpjūčio 25 d.

            Komisijos vardu

         Antonio TAJANI

            Pirmininko pavaduotojas

      (1)  OL L 403, 2006 12 30, p. 18.

      PRIEDAS
      Direktyvos 2006/126/EB III priedas iš dalies keičiamas taip:

                  1.

                  6 punktas pakeičiamas taip:
                  „REGĖJIMAS

                              6.

                              Visi kandidatai vairuotojo pažymėjimui gauti atitinkamai pasitikrina, ar jų regėjimas yra tikrai pakankamai aštrus variklio varomoms transporto priemonėms vairuoti. Kilus pagrįstoms abejonėms dėl kandidato vairuotojo pažymėjimui gauti regėjimo, jį tikrina kompetentinga medicinos institucija. Patikrinimo metu dėmesys visų pirma kreipiamas į: regėjimo aštrumą, regėjimo lauką, regėjimą prieblandoje, jautrumą ryškiai šviesai ir kontrastinį jautrumą, diplopiją ir į kitas regėjimo funkcijas, kurios gali trukdyti saugiai vairuoti.
                              1 grupės vairuotojams, kurių regėjimas neatitinka regėjimo lauko arba regėjimo aštrumo standarto, pažymėjimai gali būti išduoti išskirtiniais atvejais; tokias atvejais vairuotoją turėtų ištirti kompetentinga medicinos institucija, siekiant įsitikinti, ar jis neturi jokių kitų regėjimo funkcijos sutrikimų, įskaitant jautrumo ryškiai šviesai, kontrastinio jautrumo ir regėjimo prieblandoje sutrikimus. Vairuotojas ar kandidatas vairuotojo pažymėjimui gauti taip pat turėtų būti išlaikęs kompetentingos valdžios institucijos organizuotą vairavimo egzaminą.

                     1   grupė:

                              6.1.

                              Kandidatų vairuotojo pažymėjimui gauti arba tokiam pažymėjimui atnaujinti binokuliarinio regėjimo aštrumas, jeigu reikia, su korekciniais lęšiais, žiūrint abiem akimis, turėtų būti ne mažesnis kaip 0,5.
                              Be to, regėjimo horizontalus laukas turėtų būti ne mažesnis kaip 120 laipsnių, regėjimo lauko plotis – ne mažesnis kaip 50 laipsnių žiūrint į kairę ir 20 laipsnių žiūrint į viršų ir žemyn. Centriniame 20 laipsnių regėjimo spindulyje neturėtų būti jokių regėjimo defektų.
                              Jei kandidatui nustatoma ar konstatuojama progresuojanti akių liga, vairuotojo pažymėjimas jam gali būti išduotas ar atnaujintas, su sąlyga, kad jis bus reguliariai tikrinamas kompetentingoje medicinos institucijoje.

                              6.2.

                              Kandidatų vairuotojo pažymėjimui gauti arba tokiam pažymėjimui atnaujinti, visai nematančių viena akimi arba matančių tik viena akimi, pavyzdžiui, sergant diplopija, regėjimo aštrumas turėtų būti, jeigu reikia, su korekciniais lęšiais, ne mažesnis kaip 0,5. Kompetentinga medicinos institucija turėtų patvirtinti, jog tokia kandidato vairuotojo pažymėjimui gauti monokuliarinio regėjimo būklė tęsiasi pakankamai ilgai, kad prie jos būtų galima prisitaikyti ir kad regėjimo ta akimi laukas atitinka 6.1 punkte nustatytus reikalavimus.

                              6.3.

                              Jeigu diplopija atsirado arba vienos akies regėjimas buvo prarastas neseniai, turėtų būti taikomas atitinkamas adaptacinis laikotarpis (pavyzdžiui, šešių mėnesių), per kurį vairuoti yra draudžiama. Pasibaigus šiam laikotarpiui, vairuoti leidžiama tik gavus regos ir vairavimo specialistų sutikimą.

                     2   grupė:

                              6.4.

                              Kandidatų vairuotojo pažymėjimui gauti arba tokiam pažymėjimui atnaujinti sveikesnės akies regėjimo aštrumas, jeigu reikia, su korekciniais lęšiais, turėtų būti ne mažesnis kaip 0,8, o silpnesnės akies – ne mažesnis kaip 0,1. Jei korekciniai lęšiai naudojami tam, kad mažiausias regėjimo aštrumas būtų 0,8 ir 0,1, toks regėjimo aštrumas privalo būti pasiektas nešiojant akinius, kurių stiprumas neturi būti didesnis kaip plius aštuonios dioptrijos, arba nešiojant kontaktinius lęšius. Korekcija turi būti gerai toleruojama.
                              Be to, regėjimo abiem akimis horizontalus laukas turėtų būti ne mažesnis kaip 160 laipsnių, regėjimo lauko plotis turėtų būti ne mažesnis kaip 70 laipsnių žiūrint į kairę ir 30 laipsnių žiūrint į viršų ir žemyn. Centriniame 30 laipsnių regėjimo spindulyje neturėtų būti jokių regėjimo defektų.
                              Vairuotojo pažymėjimai neišduodami kandidatams vairuotojo pažymėjimui gauti ir neatnaujinami vairuotojams, turintiems padidėjusį kontrastinį jautrumą arba diplopiją.
                              Smarkiai pablogėjus vienos akies regėjimui, turėtų būti taikomas atitinkamas adaptacinis laikotarpis (pavyzdžiui, šešių mėnesių), per kuriuos vairuoti yra draudžiama. Pasibaigus šiam laikotarpiui, vairuoti leidžiama tik gavus regos ir vairavimo specialistų sutikimą.“

                  2.

                  10 punktas pakeičiamas taip:
                  „CUKRINIS DIABETAS

                              10.

                              Tolesniuose punktuose didelė hipoglikemija reiškia, kad ja sergančiam asmeniui reikalinga kito asmens pagalba, o pasikartojanti hipoglikemija apibūdinama kaip antrą kartą per dvyliką mėnesių pasireiškusi didelė hipoglikemija.

                     1   grupė:

                              10.1.

                              Vairuotojo pažymėjimai gali būti išduodami cukriniu diabetu sergantiems kandidatams vairuotojo pažymėjimui gauti arba atnaujinami ja sergantiems vairuotojams. Jei tokie asmenys gydomi vaistais, apie jų būklę turėtų būti pateikiama kompetentingos medicinos institucijos išvada, o jų sveikata turėtų būti atitinkamai sistemingai, tačiau ne rečiau kaip kartą kas penkerius metus, tikrinama.

                              10.2.

                              Vairuotojo pažymėjimai neišduodami kandidatams vairuotojo pažymėjimui gauti arba atnaujinami vairuotojams, kuriems pasikartojančiai pasireiškia didelė hipoglikemija arba (ir) kurie blogiau suvokia hipoglikemijos keliamus pavojus. Diabetu sergantis vairuotojas turėtų įrodyti, kad jis suvokia hipoglikemijos keliamus pavojus ir būtinybę tinkamai kontroliuoti savo būklę.

                     2   grupė:

                              10.3.

                              Gali būti svarstoma galimybė išduoti ir (arba) atnaujinti 2 grupės vairuotojų pažymėjimus cukriniu diabetu sergantiems vairuotojams. Jei asmuo gydomas vaistais, sukeliančiais hipoglikemijos padidėjimo riziką (t. y. insulinu ir kai kuriomis tabletėmis), jam turėtų būti taikomi šie kriterijai:

                                          —

                                          per praėjusius dvyliką mėnesių neturėti didelės hipoglikemijos pasireiškimo atvejų,

                                          —

                                          visapusiškai suvokti hipoglikemijos keliamus pavojus,

                                          —

                                          tinkamai kontroliuoti savo būklę sistemingais gliukozės kiekio kraujyje stebėjimais, mažiausiai du kartus per dieną ir prieš vairavimą,

                                          —

                                          jis turi įrodyti suvokiąs hipoglikemijos sukeliamą riziką,

                                          —

                                          neturėti jokių kitų vairuoti trukdančių diabeto komplikacijų.

                                    Be to, šiais atvejais tokie vairuotojo pažymėjimai turėtų būti išduodami atsižvelgiant į kompetentingos medicinos institucijos nuomonę ir sistemingai atliekamo medicininio patikrinimo, atliekamo ne rečiau kaip treji metai, rezultatus.

                              10.4.

                              Jei asmeniui ne miego metu, net jei jis nevairavo, pasireiškia didelė hipoglikemija, apie tai turėtų būti pranešama ir tokiu atveju turėtų būti naujai vertinama tokio asmens teisė gauti arba turėti vairuotojo pažymėjimą.“

                  3.

                  12 punktas pakeičiamas taip:
                  „EPILEPSIJA

                              12.

                              Epilepsijos priepuoliai ar kiti staigūs sąmonės būsenos pakitimai kelia rimtą pavojų kelių eismo saugumui, jei jie ištinka asmenį vairuojant varikliu varomą transporto priemonę.
                              Epilepsija sergantis asmuo – asmuo, kuris per mažiau nei penkerius metus patyrė du ar daugiau epilepsijos priepuolių. Sukeltas epilepsijos priepuolis – atpažįstamo veiksnio, kurio galima išvengti, sukeltas priepuolis.
                              Asmeniui, kuris patyrė priepuolį pirmą kartą arba kurio patirtas priepuolis yra pavienis, arba kuris buvo praradęs sąmonę, rekomenduojama nevairuoti. Reikalinga specialisto ataskaita, kurioje turėtų būti nurodytas draudimo vairuoti laikotarpis ir reikalaujamos paskesnės priemonės.
                              Labai svarbu, kad būtų nustatytas konkretus asmens epilepsijos sindromas ir priepuolio tipas, nes to reikia siekiant tinkamai įvertinti jo vairavimo saugumą (įskaitant tolesnių priepuolių riziką) ir paskirti tinkamą terapiją. Tai turėtų padaryti neurologas.

                     1   grupė:

                              12.1.

                              Pagal 1 grupę įvertintų epilepsija sergančių vairuotojų teisė turėti vairuotojo pažymėjimą nuolat peržiūrima tol, kol jie nebūna išbuvę be priepuolių bent jau penkerius metus.
                              Jei asmuo serga epilepsija, jis neatitinka kriterijų gauti vairuotojo pažymėjimą, kuriam netaikomos jokios sąlygos. Turi būti pateiktas pranešimas vairuotojų pažymėjimus išduodančiai valdžios institucijai.

                              12.2.

                              Sukeltas epilepsijos priepuolis. Jei kandidatas vairuotojo pažymėjimui gauti yra turėjęs žinomo provokuojančio veiksnio sukeltą epilepsijos priepuolį ir panašu, kad tas veiksnys nepasireikš vairuojant, toks asmuo gali būti pripažįstamas tinkamu vairuoti atskirais atvejais, atsižvelgiant į neurologo nuomonę (jei reikėtų, vertinimas turėtų būti atliktas atsižvelgiant į kitas III priedo dalis (pavyzdžiui, poveikį išgėrus alkoholio arba sergant kitomis ligomis).

                              12.3.

                              Pirmas arba vienintelis neišprovokuotas priepuolis. Kandidatas vairuotojo pažymėjimui gauti, turėjęs pirmą neišprovokuotą epilepsijos priepuolį, gali būti laikomas tinkamu vairuoti, jei jis neturėjo priepuolių per šešių mėnesių laikotarpį, ir jei atliktas reikalingas medicininis įvertinimas. Vairuotojams, kuriems buvo nustatytos geros prognozės ligos atžvilgiu, nacionalinės valdžios institucijos gali leisti vairuoti po trumpesnio laikotarpio.

                              12.4.

                              Kitas sąmonės netekimas. Asmens sąmonės netekimas vertinamas atsižvelgiant į tai, ar yra rizika jam prarasti sąmonę vairuojant.

                              12.5.

                              Epilepsija. Vairuotojai arba kandidatai vairuotojo pažymėjimui gauti gali būti laikomi tinkamais vairuoti, jei jie per vienerių metų laikotarpį daugiau priepuolių neturėjo.

                              12.6.

                              Tik miegant ištinkantys priepuoliai. Kandidatas vairuotojo pažymėjimui gauti arba vairuotojas, kurį priepuoliai ištinka tik miegant, gali būti laikomas tinkamu vairuoti, jei nustatyta, kad toks jam pasireiškiančių priepuolių pobūdis trunka ne trumpiau, nei nustatytas laikotarpis, per kurį neturi būti jokių epilepsijos priepuolių. Jei epilepsijos priepuolių būna ne miego metu, vairuotojo pažymėjimas gali būti išduodamas tik tada, jei nuo paskutinio priepuolio yra praėję vieneri metai (Žr. „Epilepsija“).

                              12.7.

                              Sąmonei arba gebėjimui veikti poveikio neturintys priepuoliai. Kandidatas vairuotojo pažymėjimui gauti arba vairuotojas, kuris niekada neturėjo priepuolių, išskyrus priepuolius, kurie išskirtinai neturi poveikio sąmonei ir nesukelia funkcinių sutrikimų, gali būti laikomas tinkamu vairuoti, jei nustatyta, kad tokie priepuoliai jam pasireiškia ne trumpiau nei laikotarpį, per kurį neturi būti jokių epilepsijos priepuolių. Jei jam pasireiškia kitokie priepuoliai, vairuotojo pažymėjimas gali būti išduodamas tik tada, jei nuo paskutinio priepuolio yra praėję vieneri metai (Žr. „Epilepsija“).

                              12.8.

                              Priepuoliai, atsiradę dėl gydytojo nurodymo pakeisti arba sumažinti priešepileptinę terapiją. Pacientui gali būti patariama nevairuoti nuo terapijos nutraukimo pradžios ir vėliau, šešis mėnesius po gydymo nutraukimo. Jei priepuoliai atsirado gydytojo nurodymu pakeitus vaistus arba nutraukus jų vartojimą, ir jei vėl pradėtas taikyti ankstesnis veiksmingas gydymas, vairavimą reikia nutraukti trims mėnesiams.

                              12.9.

                              Po epilepsijos gydymo tikslais atliktos operacijos. Žr. „Epilepsija“

                     2   grupė:

                              12.10.

                              Kandidatas vairuotojo pažymėjimui gauti per reikalaujamą epilepsijos priepuolių nebuvimo laikotarpį turėtų nevartoti priešepileptinių vaistų. Turi būti atliktas reikalingas medicininis patikrinimas. Išsamaus neurologinio patikrinimo metu neturi būti nustatyta jokios susijusios smegenų patologijos, o elektroencefalograma neturi rodyti jokios epileptiforminės veiklos. Po smarkaus epilepsijos požymių pasireiškimo turi būti atlikti elektroencefalograma ir reikalingas neurologinis įvertinimas.

                              12.11.

                              Sukeltas epilepsijos priepuolis. Jei kandidatas vairuotojo pažymėjimui gauti yra turėjęs žinomo provokuojančio veiksnio sukeltą epilepsijos priepuolį ir panašu, kad tas veiksnys nepasireikš vairuojant, toks asmuo atskirais atvejais, atsižvelgiant į neurologo nuomonę, gali būti pripažįstamas tinkamu vairuoti. Po smarkaus epilepsijos požymių pasireiškimo turi būti atliekami elektroencefalograma ir reikalingas neurologinis įvertinimas.
                              Struktūrinį intracerebrinį sužeidimą turinčiam asmeniui su padidinta priepuolių rizika neturėtų būti leidžiama vairuoti 2 grupės transporto priemonių tol, kol epilepsijos rizika nesumažės bent iki 2 % per metus. Prireikus, vertinimas turėtų būti atliekamas atsižvelgiant į kitas susijusias III priedo dalis (pavyzdžiui, alkoholio vartojimo atveju).

                              12.12.

                              Pirmasis arba vienintelis neišprovokuotas priepuolis. Po atitinkamo neurologo įvertinimo kandidatas vairuotojo pažymėjimui gauti, kuris turėjo pirmą neišprovokuotą epilepsijos priepuolį, gali būti laikomas tinkamu vairuoti, jei per penkerius metus neturėjo daugiau priepuolių ir to pasiekė nevartodamas vaistų nuo epilepsijos. Vairuotojams, kuriems buvo nustatytos geros prognozės ligos atžvilgiu, nacionalinės valdžios institucijos gali leisti vairuoti po trumpesnio laikotarpio.

                              12.13.

                              Kitas sąmonės netekimas. Asmens sąmonės netekimas vertinamas atsižvelgiant į tai, ar yra rizika jam prarasti sąmonę vairuojant. Sąmonės netekimo rizika turėtų būti 2 % per metus arba mažesnė.

                              12.14.

                              Epilepsija. Reikia per 10 metų neturėti daugiau priepuolių ir tokia būklė turi būti pasiekta nevartojant vaistų nuo epilepsijos. Nacionalinės valdžios institucijos vairuotojams, kuriems buvo nustatytos geros prognozės ligos atžvilgiu, gali leisti vairuoti po trumpesnio laikotarpio. Tai taikoma ir jaunuolių epilepsijos atveju.
                              Tam tikri sutrikimai (pavyzdžiui, arterijų ir venų ydingas susiformavimas arba intracerebrinė hemoragija) padidina priepuolių riziką, net jei jie dar nepasireiškė. Tokiu atveju kompetentinga medicinos institucija turėtų atlikti įvertinimą; vairuotojo pažymėjimas gali būti išduodamas tik tada, jei priepuolio rizika yra 2 % per metus arba mažesnė.“


title: 2004 m. gruodžio 9 d. Komisijos direktyva 2004/110/EB, šeštąjį kartą derinanti su technikos pažanga Tarybos direktyvą 96/49/EB dėl valstybių narių teisės aktų, susijusių su pavojingų krovinių vežimu geležinkeliais, suderinimoTekstas svarbus EEE

text:
10.12.2004

               LT

               Europos Sąjungos oficialusis leidinys

               L 365/24

      KOMISIJOS DIREKTYVA 2004/110/EB
   2004 m. gruodžio 9 d.
   šeštąjį kartą derinanti su technikos pažanga Tarybos direktyvą 96/49/EB dėl valstybių narių teisės aktų, susijusių su pavojingų krovinių vežimu geležinkeliais, suderinimo
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. liepos 23 d. Tarybos direktyvą 96/49/EB dėl valstybių narių teisės aktų, susijusių su pavojingų krovinių vežimu geležinkeliais suderinimo (1), ypač į jos 8 straipsnį,
   kadangi:

               (1)

               Direktyvos 96/49/EB priede pateikiama nuoroda į Pavojingų krovinių tarptautinio gabenimo geležinkeliais (toliau – RID) taisykles, taikomas nuo 2003 m. liepos 1 d.

               (2)

               RID atnaujinamos kas dveji metai. Kita iš dalies pataisyta redakcija įsigalioja 2005 m. sausio 1 d., taikant pereinamąjį laikotarpį iki 2005 m. birželio 30 d.

               (3)

               Todėl būtina iš dalies pakeisti Direktyvos 96/49/EB priedą.

               (4)

               Šioje direktyvoje numatytos priemonės atitinka Direktyvos 96/49/EB 9 straipsnyje minimo pavojingų krovinių vežimo komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyva 96/49/EB iš dalies keičiama taip:

      „Pavojingų krovinių tarptautinio vežimo geležinkeliais taisyklės (RID), pateiktos Tarptautinio vežimo geležinkeliais sutarties (COTIF) B priedo I priedėlyje, taikomos nuo 2005 m. sausio 1 d., susitarus, kad žodžiai „susitariančioji šalis“ ir „valstybės ar geležinkeliai“ pakeičiami žodžiais „valstybė narė“.
      RID 2005 m. redakcijos pakeitimų tekstas bus paskelbtas, kai tik bus parengtas visomis oficialiomis Bendrijos kalbomis.“

   2 straipsnis
   1.   Valstybės narės priima įstatymus, reglamentus ir administracines nuostatas, kurie, įsigalioję ne vėliau kaip iki 2005 m. liepos 1 d., įgyvendina šią direktyvą. Valstybės narės nedelsiant pateikia Komisijai šių nuostatų tekstą ir šių nuostatų bei šios direktyvos koreliacinę lentelę.
   Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2004 m. gruodžio 9 d.

            Komisijos vardu

         Jacques BARROT

            Komisijos narys

      (1)  OL L 235, 1996 9 17, p. 25. Direktyva su paskutiniais pakeitimais, padarytais Direktyva 2004/89/EB (OL L 293, 2004 9 16, p. 14).